Den Vest-Sjællandske Avis, 1821-08-25
Skrivelse fra en Dansk Reisende i Nordamerika. (Meddeelt af Hr. Cand. Theol. Poulsen. Clearsield den 5te Febr. 1821. Kjære Ven! Da vi sidst skiltes ad, lovede jeg at tilskrive Dig fra mit Opholdsted her i America, og lade Dig vide noget og Reisen hertil og Landet selv; jeg vil holde mit Løvte og begynde forfra. Du veed at jeg i nogen Tid forgiæves ventede paa en Skibsleilighed i Kjøbenhavn, og at jeg derfor reiste ned til Helsingøer, i Haabom bedre Lykke. Jeg blev heller ikke skuffet, thi Dagen efter min Ankomst ankrede et Amerikansk Skib fra Petersborg til Nye York paa Rheden. Captainen begjerte vel først 150 Dollars eller Spanske Piastre; men da jeg sagde ham at jeg ingenlunde kunde betale meer end 60 a 70, saa slog han efter nogen Betænkning det halve af, og jeg betalte ham 75 Doll. for min Cabit, Passage og Proviantering. Jeg havde taget lidt Frugt og Viin med ombord; men da vi havde været nogen Tid i Søen var det fortæret, og jeg fortrød at jeg ikke havde taget nogle flere Forfrisknings Midler med; thi omendskjøndt Provianten ombord var god og tilstrækkelig, saa var det dog kun Skibskost, hvoraf det meste ikke smagede en Søesyg. Søereiser ere sædvanlig kjedsommelige, og saa var min, uagtet jeg med min liden Øvelse i det Engelske Sprog, snart lærte at kunne tale ret vel med Amerikanerne; men desgladere blev jeg, da jeg efter 48 Dages Seilads, saaColumbias skjønne Kyster, seilede forbie mange faste Forter til Frihedens Værn, og mange yndige Landstæder, som forkyndte Velstand og Lykke, og ankrede i Havnen ved Nye York. Jeg maatte betale Told af et Gevær, to Pistoler og 1 Guitarre omtrent 3 Dollars, desuden 1 Doll. til Hospitalet i Byen; af Uvidenhed havde jeg ingen Sengklæder taget med ombord, hvilket Passagererne i Almindelighed maae, jeg slap derfor at betale 1 Doll. for at tage dem i Land, forresten retter sligt sig efter den Stats Love, i hvis Havn man landet; thi f. Ex. i Boston betale Passagererne intet, naar han ikke har Vare, han har medtaget for at sælge. Af Avisen, som vi fik ombord i Jndløbet af Havnen, havde jeg erfaret at der var Befordringer nok baade tillands og Vands til Philladelphia; jeg valgte en af de mindst bekostelige tillands, og skjøndt jeg havde meere end 300 Pund Bagage, betalte jeg dog kun 4 Doll. – Der er omtrent 22 Danske Mile imellem hine to Steder, jeg sad i en aaben Kareth og vi tilbagelagde Veien i 30 Timer, uagtet vi ikke reiste om Natten. Havde jeg havt mere Bagage, kunde jeg billigere have sendt det med Skibsleilighed til Philadelphia. Stolende paa min Lykke havde jeg forsømt at faae Jntroductionsbreve med til en eller anden Mand i America, hvem jeg kunde spørge til Raade i saa mange vigtige Ting, men jeg henvendte mig til den Danske Minister-Resident i Philladelphia, som da han horte, at jeg vilde reise til de vestlige Stater, raadede mig ikke at gjøre dette, men bive i Pensylvanien og begive mig til Clearfield County, hvor der allerede vare nogle Danske nedsatte. Jeg fulgte hans Raad, og for at være saa frie og ubekymret som mueligt, var han saa god, efter mit Ønske, at tage mine Sager i Forvaring, og jeg begav mig paa Reisen tilfods. Veiret var varmt og behageligt, Veien enten beskygget af Skove, eller besat med Frugttræer, som tilligemed de mange skjønne Kildet gav mig Forfriskninger nok, desuden er der overalt Herberger, saa Reisen skjøndt lang mere moerede end trættede mig. Uagtet jeg var mange Dage om at reise herud naaede Omkostningerne ikke engang 5 Doll., efterat jeg havde tilbagelagt 250 engl. Mile. Jeg kunde have kommet langt hurtigere afsted ved at reise med Posten; men jeg havde intet at haste efter, og jeg spareda 14 Doll. som Passagen vilde have kostet. Ved en lille Flod, slyngende sig langt borte fra gjennem Skovenes Mørke, fandt jeg mine Landsmænd, som glade modtoge mig. J Førstningen fyntes jeg vel at det var for besværligt for en Landmand at begynde Opdyrkning i disse vilde Skove og var næsten besluttet at begive mig til Ohio og de mod Vesten lavt liggende Egne, hvor jeg vidste var store Sletter, som alt saa maatte være lettere at dyrke.